作者：刘弇
词牌/韵律：金明春・金明池

paragraphs: 宝历延洪，昌辰开泰，崧岳储灵特异。
贤才并、□时间出，尽一一惊人绝艺。
捧乡书、气格飘飘，似阆苑神仙，参差相继。
纵子墨文章，相如才调，骤觉雷声平地。
太守宾兴当此际。
正瑞霭寒轻，虚堂风细。
舞腰旋、飞尘仿佛，歌管递、清声嘹唳。
况相将、桂籍荣登，对酒面鳞红，何妨沈醉。
但管取明年，宫花重戴，共赏金明春意。